  Виталий Пронин Фото: "Удмурт дунне" газетлэн архивысьтызТаӵе центръёс кылдыны кулэ Россиысь 11 улосъёсын, соос пӧлын Удмуртия но. Таӵе кичӧлтонэн потӥз «Тотальный диктант» фонд. Шаерамы та ужез радъялоз Йӧскалык библиотека. Таӵе центръёсын котькуд мылкыд карись шонер гожъяськыны, вераськыны дышетскоз, тодон-валанэз будэтонъя выль амалъёс сярысь тодоз. Удмуртиын нырысетӥ сыӵе центрез усьтыны чакламын «П. Чайковскийлэн дорез» 2-тӥез литературая фестиваль дыръя май толэзе. Озьы ик шонер гожъяськонъя центръёс кылдозы Глазовын, Сьӧлталан но Кизнерын. Проектлэн юрттӥсьёсыз учебникъёс, энциклопедиос поттӥсь тодмо издательствоос — «Просвещение», «АСТ-Пресс», «МИФ», «Эксмо». Соос библиотекаосы выль книгаос кузьмалозы. Россиын нырысетӥез центр усьтӥськиз ни Рязань улосын. УД  